Diari Oficial de la Generalitat Valenciana


Sumari del DOGV 2367, del 17-10-1994 (1994/832679)

ACORD de 4 d'octubre de 1994, del Govern Valencià, en qualitat de Junta Universal d'Accionistes de l'Institut Valencià d'Habitatge, SA, pel qual acorda l'ampliació del capital social de la societat esmentada i la corresponent modificació dels estatuts socials.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2367

Data del DOGV
:   17-10-1994

Secció del DOGV
:   ALTRES DISPOSICIONS

Número del document
:   1994/832679


Data del document
:   04-10-1994

Organisme emissor
:   Conselleria d'Economia i Hisenda

Tipus de document
:   Acord

Anàlisi jurídica

ACORD de 4 d'octubre de 1994, del Govern Valencià, en qualitat de Junta Universal d'Accionistes de l'Institut Valencià d'Habitatge, SA, pel qual acorda l'ampliació del capital social de la societat esmentada i la corresponent modificació dels estatuts socials. [94/6993]  
El Govern Valencià, en la reunió del dia 4 d'octubre de 1994, adoptà l'acord següent:  
El Govern Valencià, reunit a Valencia el dia 4 d'octubre de 1994, com a Junta Universal d'Accionistes de l'Institut Valencià d'Habitatge, SA, accepta els punt següents com a ordre del dia de la reunió:  
1. Augment de capital social de l'Institut Valencià d'Habitatge, SA.  
2. Modificació de l'article 5 dels estatuts socials, conseqüència de l'ampliació de capital que s'ha d'autoritzar.  
3. Facultar el president del Consell d'Administració per a l'execució dels acords presos en aquesta reunió, atorgant per a això les escriptures públiques corresponents i les correccions necessàries fins a la inscripció d'aquestes en les registres oportuns.  
4. Autorització al secretari del Consell d'Administració per a certificar el contingut de l'acta d'aquesta junta universal d'accionistes i els acords que s'hi han pres.  
En tractar-se d'una empresa pública de la Generalitat Valenciana i sent aquesta l'únic soci, es troben doncs presents tots els accionistes de la societat.  
Després de l'oportuna deliberació, i no existint intervencions de les quals se sol·licite constància, en la seua qualitat de Junta Universal de l'Institut Valencià d'Habitatge, SA, i als efectes de l'article 59.1 de la Llei 3/1986, de 24 d'octubre, de Patrimoni de la Generalitat Valenciana, el Govern Valencià  
ACORDA:  
Primer   
Augmentar el capital social en la xifra de mil dos-cents tres milions de pessetes, mitjançant l'emissió de vint-i-quatre mil seixanta noves accions nominatives de cinquanta mil pessetes de valor nominal cadascuna, de la mateixa classe i sèrie que les ja existents, i numerades correlativament des de la número quatre mil u a la vint-i-vuit mil seixanta, totes dues inclusivament, amb els mateixos drets polítics i econòmics de les anteriors des del dia d'avui.  
L'augment és subscrit íntegrament en aquest acte per l'únic soci, la Generalitat Valenciana, i es desemborsa per aquesta en aquest acte mitjançant les aportacions següents:  
- Els immobles que a continuació es detallen:  
A) Edifici situat al c/ En Bou, de Valencia, les dades registrals del qual són: «Urbana: edifici situat a Valencia, districte del Mercat, carrer d'En Bou número nou modern, deu antic, illa tres-cents quaranta-set, composta de baixos destinats a pati o vestíbul, quadra, cotxera i habitació per a criats, d'entresol i tres pisos alts, amb les seues corresponents golfes i terrat; ocupa una superfície de cent vuitanta-cinc metres i vint-i-dos decímetres quadrats, i confronta: dreta, amb la casa de Tomás Guasp; esquerra, amb la de Jaime Peydró; i darrere, carrer d'En Pina».  
Càrregues: lliure d'arrendataris i càrregues.  
Inscripció: està inscrita en el Registre de la Propietat de Valencia núm. 2, finca núm. 278, al tom 628, llibre 24, foli 117, inscripció 7ª, a favor de la Generalitat Valenciana.  
Títol: el de compra en virtut d'escriptura atorgada a Valencia el dia 29 de juny de 1987 davant el notari Sr. Blas Sancho Alegre, com a substitut del seu company Sr. José María Millet Sastre, al número 806 del seu protocol.  
B) Edifici situat al c/En Bou, de Valencia, les dades registrals del qual són: «Urbana: casa situada en l'àmbit de la ciutat de Valencia, carrer d'En Bou, número onze antic i nou modern, illa tres-cents quaranta-set, composta de magatzem, vestíbul, quadra, cambres baixes, entresol, una habitació principal, porxo i terrat, amb volta al carrer Corretgeria on té una altra porta demarcada amb el número quaranta-set, amb un petit vestíbul, cambra baixa, entresol, un pis principal i porxos, que formen tot un sol edifici, amb una àrea de quatre-cents metres quadrats superficials».  
Càrregues: lliure d'arrendataris i càrregues.  
Inscripció: està inscrita en el Registre de la Propietat de Valencia núm. 8, finca núm. 199, al tom 1.948, llibre 42, foli 61, inscripció 4ª, a favor de la Generalitat Valenciana.  
Títol: el de compra en virtut d'escriptura atorgada a Valencia el dia 28 de juliol de 1987 davant el notari Sr. Blas Sancho Alegre, com a substitut del seu company Sr. José María Millet Sastre, al número 949 del seu protocol.  
Valoració: la valoració dels dos immobles s'ha realitzat de forma conjunta ja que, a pesar de constituir dues finques registrals diferents, actualment constitueixen físicament una unitat orgànica d'explotació, encara que no haja estat reflectida aquesta situació registralment. La valoració de tots dos suma 771.352.537 pessetes.  
- Set-cents cinc milions set-centes quaranta-quatre mil pessetes en efectiu, que s'ingressen en la Caixa Social, en moneda nacional, per a dipositar-les en el compte corrent de la societat en Bancaixa, sucursal urbana Sorolla, núm. de compte 148285315173.  
L'acord es pren tenint en compte:  
a) L'informe del Consell d'Administració de 30 de novembre de 1993.  
b) L'informe sobre valoració d'actius immobles emès per l'expert independent Eurovaloraciones, SA, designat pel Registrador Mercantil de Valencia en l'expedient E37/94.  
L'aportant, respecte dels béns immobles, queda obligat al lliurament i sanejament dels béns objecte de l'aportació en els termes establertes pel Codi Civil per al contracte de compra-venda.  
2. Modificar l'article 5 dels estatuts de la societat que quedarà redactat així:  
«Article 5. Capital social i accions. S'estableix el seu capital social en mil quatre-cents tres milions de pessetes, dividit en vint-i-vuit mil seixanta accions nominatives de cinquanta mil pessetes cadascuna de valor nominal, d'igual classe i sèrie, totalment subscrites i desemborsades i enumerades correlativament de la u a la vint-i-vuit mil seixanta, totes dues inclusivament».  
3. Facultar el president del Consell d'Administració per a l'execució dels acords presos en aquesta reunió, atorgant per a això les escriptures públiques corresponents i les correccions necessàries fins aconseguir la inscripció d'aquestes en els registres corresponents.  
4. Autoritzar el secretari del Consell d'Administració per a certificar el contingut de l'acta d'aquesta junta universal d'accionistes i els acords que s'hi han pres.  
Acords aquests que es transcriuen literalment.  
No havent-s'hi debatut més assumptes que els assignats en l'ordre del dia s'aprova aquesta acta de la Junta Universal de l'Institut Valencià d'Habitatge, SA.  
Aquest acord serà publicat en el Diari Oficial de la Generalitat Valenciana.  
València, 4 d'octubre de 1994  
El conseller secretari del Govern Valencià,  
LUIS BERENGUER FUSTER